Timun

Timun (Cucumis sativus; suku labu-labunan utawa Cucurbitaceae) utawa bontèng yaiku tuwuhan kang ngrambat. (diaksès tanggal 16 Maret 2011) Timun lumrahé ditandur ana sawah lan tegalan. Padatan, timun digawé rujak utawa jangan. Ing Indonésia, timun lumrahé digawé acar supaya bisa ngundhakaké nepsu mangan.  (diaksès tanggal 16 Maret 2011)
Timun uga bisa minangka ngedunke tensi.

 Dhèskripsi 
Godhong timun dawa-dawa. Pangé ana wuluné lan kira-kira dawané ngancik 3 mèter. Kembangé warna kuning. Wangun wohé bunder dawa.

Timun kagolong pala kesimpar, wernané ijo rada putih. Dawané tetuwuhan timun kira-kira 10 nganti 20 mèter. Wijiné timun cacahé akèh.

 Jinis 
Manéka jinis timun yaiku timun watang, timun turus, timun suri, lan timun krai utawa biyasa diarani krai.

 Kandhutan 
Timun duwé pirang-pirang kandhungan antarané saponin, protéin, lemak, kalsium, fosfor, dat wesi, welirang, vitamin A, vitamin B1, lan vitamin C. Wiji timun duwé kandhungan vitamin E akèh. Timun kang isih mentah bisa nambani sariawan lan ngundhakaké stamina.
Saliyané iku, timun uga duwé kandhungan flavonoida lan polivenol kang bisa nyegah lelara radhang, asem malonat uga ana ing timun. Asam iki bisa ngurangi kadhar gula supaya ora malèh dadi lemak marga yèn dadi lemak bakal gawé lemu. Kandhungan seraté kang dhuwur, bisa nglancaraké bebuwang, mudhunaké kolesterol lan netralaké racun. Timun uga duwé kandhungan kukurbitasin C kang duwé kasiyat bisa ngundhakaké kebaling badan lan nyegah hépatitis.

 Cathetan sikil 

 Pranala njaba 

 Seni Bercocog Tanam Mentimun dan Melon karya Thomas Watkins.

Kategori:Pala kesimpar
Kategori:Tetuwuhan pangan
Kategori:Janganan
Kategori:Cucurbitaceae